ജബല്പ്പൂര് വിമാനത്താവളം റാണി ദുര്ഗാവതി വിമാനത്താവളമാകുന്നു നിര്ദേശം സമര്പ്പിച്ച് മധ്യപ്രദേശ് മുഖ്യമന്ത്രി ശിവരാജ് സിംഗ് ചൗഹാന് ഭോപാല്: ജബല്പ്പൂര് വിമാനത്താവളത്തിന്റെ പേര് റാണി ദുര്ഗാവതി വിമാനത്താവളം എന്നാക്കി മാറ്റണമെന്ന് മധ്യപ്രദേശ് മുഖ്യമന്ത്രി ശിവരാജ് സിംഗ് ചൗഹാന്. ഇതുമായി ബന്ധപ്പെട്ട് കേന്ദ്ര സിവില് വ്യോമയാന വകുപ്പ് മന്ത്രി ജ്യോതിരാദിത്യ സിന്ധ്യക്ക് നിര്ദേശം സമര്പ്പിച്ചതായി അദ്ദേഹം പറഞ്ഞു. ജബല്പ്പൂര് വിമാനത്താവളത്തിന്റെ പേര് റാണി ദുര്ഗാവതി വിമാനത്താവളം എന്നാക്കുന്നത് റാണി ദുര്ഗാവതിയോടുള്ള ആദരവാകും. ജബല്പ്പൂരിലേക്കുള്ള ഇന്ഡിഗോയുടെ ആദ്യ വിമാന സര്വീസ് ഉദ്ഘാടനം ചെയ്യവെ അദ്ദേഹം പറഞ്ഞു. മധ്യപ്രദേശിന് വേണ്ടി കേന്ദ്ര സിവില് വ്യോമയാന വകുപ്പ് മന്ത്രി ജ്യോതിരാദിത്യ സിന്ധ്യ നടത്തുന്ന പ്രവര്ത്തനങ്ങളെ മുഖ്യമന്ത്രി അഭിനന്ദിച്ചു. കഴിഞ്ഞ 35 ദിവസത്തിനിടെ മധ്യപ്രദേശില് പുതുതായി 44 ഫ്ലൈറ്റുകള് പ്രവര്ത്തനം ആരംഭിച്ചതായി ജ്യോതിരാദിത്യ സിന്ധ്യ പറഞ്ഞു. അതില് 26 എണ്ണവും ജബല്പ്പൂരില് നിന്നായിരുന്നുവെന്നും അദ്ദേഹം പറഞ്ഞു.